CAN NEWYDD 


YN GOSOD ALLAN 


baledi yr Amserau Presenol 


Ynghyda'r Profedigaethau a'r Helbulon sydd 
yn cyfarfod dynolryw oblegyd hyny. 


Rhyw amser ddigon rhyfedd 'wyn weled yma yn awr 
Tiroedd yn o uchel, a'r trethi'n myn'd yn fawr; 

A chwynfan cyffredinol yn mhob rhyw dre' a llan, 
A'r bobl fel yn gwywo i'w gweled yn mhob man. 


Mae'r amser wedi pasio, pan oedd y pris yn uwch, 
Cael tri ugain punt am geffyl, ac ugain punt am fuwch 
Y moch, a'r defaid, hefyd, pris da oedd ar bob peth, 
Ac aml un pryd hyny bron methu talu'r dreth, 


Beth ddaw o'r rhai'ny ar ol i'r byd fyn'd lawr, 
Gwerthu'r car a'r ceffyl, a'r harnes a'r gôt fawr ; 
Gwisgo clocsia a bacsia foreuddydd a phrydnawn 
A byw at eu sefyllfa, a thalu i bawb yn iawn. 











2 


Mae'r bobl wedi drysu—yn wir fe ddylwn i, 

Mae'n rhaid cael câr a cheffyl, tra'r beili yn nrws y tŷ, 

Mae genyf gynghor eto, os paid a bod yn falch— 

I'r gwracedd fyn'd i'r farchnad a'u basket ar eu 
braich. 


Mae'r gwragedd wedi myned yn gyson braidd bob un' 
Rhy falch i fyn'd i'r farchnad i werthu pethau ei hun, 
Talu am werthu'r menyn a thalu am fyn'd i'r dre,' 
Â thyru at eu gilydd yn lotiau i yfed tê, 


A'u gwyr fydd yn y dafarn mewn diod yn ymdroi, 

Chain fawr ar draws eu brestiau a'r golar wedi ei 
throi 

Yn clebran hefo'u gilydd heb feddwl am eu baich 

Y shop, y gof, a'r teiliwr, a ôê/l gan hyd a braich. 


Â'r wraig ai Jachet 5ealskin a'i gwedd yn ddigon teg 
A phluan yn ei bonnet gwerth pedwar swllt ar ddeg, 
A rwan riffio'r hwyliau a'r colours yn myn'd i lawr 

Mae codwm o le uchel yn gwneyd y cwymp yn fawr. 


Mae'r gwragedd wedi myned i brynu dillad drud 
Sidan a Silk velvet a rhai'n sgubo'r stryd, 

Mae eisio cyn-gysudro,—mae'r byd yn wp and down 
Cant roddi llai o'r haner o ddeunydd yn eu gown. 

Maent hwythau'r merched gweini'o hyd mynd' 
ymlaen 

Plu all round eu bonnet a'u gown fel cynffon paen, 

Jewels yn eu clustiau a chlustog yn penôl 

A cherdded gyda'r conglau i chwilio am hogiau ffol. 


Ac wedi'n yn y meeti»g a thystion o'r un rhyw 

A'r rhai'ny yn tyngu 'nudon heb ofni dyn na Duw, 

Roedd ffermwyr mawr er's talwm "gwisgo hen glos 
bwff 

A'r merchedd ddigon glanwaith, het felt a becwn 
stwff. 


Pâr o esgidiau cryfion 'rwyn siwr o ddweyd y gwir, 
Pedolau dan eu sodlau a gwadnau hoelion dur, 

Yn gwisgo'r bechgyn lleiaf a dillad melvet red, 

A suif o frethyn cartref ar droi Twm a, Ned. 


Byw yn reit gysurus yr oedd 'rhen bobl gynt, 

A thalu i bawb yn onest—ugain swllt y bunt, 

'Doedd fawr o son am fanArwpts a thwyllo naill 
a'r llall 

Fel mae rhyw giwaid 'rwan, fel rest o deulu'r fall. 


Crwydro ar hyd yr wythnos fel gwalch gwneyd ei nyth 
I chwilio am fenthyg arian, a pheidio talu byth! 

Ac wedi'n ar y Suliau fe fydd eu gwên yn deg, 

Mor dduwiol yn y capel a delw Sant y geg. 











Yn myn'd a'u plant i'r seiat, fel rhyw greaduriad ffol, 

A rhai'ny yn tyngu a rhegu, a chwffio wrth dd'od 
yn ol, 

Fe adwaen i hen gyfaill, 'roedd ganddo aur mewn stôr 

Pregethwyr yn myn'd ato, a lledod fel cath fôr. 


A'i enw oedd yn uchel, yn mhob rhyw fryn a phant, 

Pan oedd yn rhanu'i arian yn fesyl haner cant, 

Fe'i gwelais yn y capel, a'i goron ar ei ben, 

*Doedd neb mor anrhydeddus ar brawd o'r Sgubor 
wen. 


Pregethwyr yn ei alw o hyd yn dirion dad, 

Doedd undyn ar ei enw, mwy parchus yn y wlad; 

Mae heddyw yn y MWVorkhouse, yn ddicon llwyd ei 
wedd 

.A'r olwg ar ei babell, yn agor dorau'r bedd. 


Does neb yn my'nd ar geffyl, 'rol iddo fyn'd yn dlawd 
Na choffa am ei enw, na'i alw yn dad na brawd ; 
Dyna gariad brawdol, na fu erioed ei fath, 

Fel money yn tynu'r afal o'r tân a throed y gath, 





(Argraffwyd gan O. Â. Jones a'i tryf., Llanrist. 





